Megin markmið rannsóknar - og þróunarverkefnisins T-KER ( Ný flutningaker fyrir fersk matvæli ) var að þróa nýja tegund flutningakera fyrir fersk matvæli . Verkefnið var unnið í samstarfi Sæplasts , Matís , NMÍ , HÍ , HA , Itub og Icefresh . Lagt var upp með að nýju kerin skyldu bæta rúmmálsnýtingu í geymslu og flutningi tómra kera , varðveita fiskgæði og stöflunaröryggi jafn vel eða betur en hefðbundin ker fyrir hvítfisk og einnota frauðplastkassar fyrir lax . Aðalafurð verkefnisins , nýju tvíburakerin , koma í pörum , vega 38 kg , rúma 290 L og eru kerin 7 og 10 cm grynnri en hin algengu 460 L ker ( 42 cm ) . Smíðuð hafa verið sérhönnuð mót , sem gera Sæplasti kleift að hefja fjöldaframleiðslu á endanlegri útfærslu tvíburakeranna . Umfangsmiklum rannsóknum innan verkefnisins hafa verið gerð skil í m.a. tveimur meistararitgerðum , einu handriti að vísindagrein , fjórum erindum á alþjóðlegum ráðstefnum og fimm skýrslum . Algengast er að nota einnota frauðplastkassa við flutning á heilum , ferskum laxi . Niðurstöður þessa verkefnis hafa t.d. sýnt fram á að 32 - 60 cm djúp , margnota matvælaker eru raunhæfur valkostur fyrir heilan , ofurkældan lax m.t.t. fiskgæða og flutningskostnaðar en m.v. 10 daga geymslu má þó búast við um 0.9 - 1.6% meiri rýrnun á fiski á botni keranna en í frauðplastkössunum . Sýnt var fram á að hagstæð stöflun tómra tvíburakera skilar sér í um 50 - 60% bættri rúmmálsnýtingu við flutning tómra kera ( m.v. 460 L ker ) , sem getur skilað sér í um 20% minni umhverfisáhrifum en flutningur á tómum 460 L kerum . Önnur mjög mikilvæg afurð verkefnisins fyrir Sæplast er tilraunaaðstaðan , sem byggð var í verksmiðju fyrirtækisins og nýtist til bæði stöflunar - og hífingarprófa fyrir allar mögulegar kerategundir . Tvíburakerin standast mjög örugglega kröfur ÍST 110 : 2016 um að þola 8 tonna stöflunarálag í 5 mín . Sæplast hefur tryggt sér einkaleyfi fyrir tvíburakerin á Íslandi og í Danmörku og einkaleyfisumsóknir eru í ferli í nokkum öðrum Evrópulöndum , Kanada , USA og Indlandi . Umtalsvert samstarf við notendur niðurstaðna , þ.e. framtíðar notendur tvíburakeranna , hefur þegar átt sér stað innan verkefnisins . Til marks um það hafa gerðar tilraunir hjá Samherja , Icefresh , Samherja fiskeldi , Arctic Fish , HB Granda í Reykjavík og Einhamri í Grindavík af starfsmönnum Sæplasts , Itub , Matís og Háskóla Íslands . Keraleigufyrirtækið Itub hefur þegar pantað 200 fyrstu tvíburakerin , sem afhent verða í október 2019 og verða leigð til viðskiptavina Itub . Sæplast hefur meðvitað haldið að sér höndum við markaðssókn með tvíburakerin til tryggja að framleiðsla muni ekki hindra aðgang að vörunni þá og þegar eftirspurn eykst .